b'\n_START_ARTICLE_\nNikolajus Dolgorukovas\n_START_SECTION_\nBiografija\n_START_PARAGRAPH_\nKil\xc4\x99s i\xc5\xa1 kunigaik\xc5\xa1\xc4\x8di\xc5\xb3 Dolgoruki\xc5\xb3 gimin\xc4\x97s. \xc5\xbdmona grafait\xc4\x97 Marija Saltykova (1795-1823 m.), s\xc5\xabnus Dmitrijus (1815-1846 m., jo \xc5\xbemona Aleksandra Golycina), dukt\xc4\x97 Ana (1823\xe2\x80\x931845 m., jos vyras Grigorijus Gagarinas).1812\xe2\x80\x931829 m. tarnavo Rusijos imperijos kariuomen\xc4\x97je. Dalyvavo karuose su Pranc\xc5\xabzija, Persija, Turkija. 1828 m. kavalerijos generolas. 1829\xe2\x80\x931830 m. Rusijos imperijos pasiuntinys Persijoje. Nuo 1831 m. Minsko laikinasis karinis gubernatorius. 1831\xe2\x80\x931840 m. Vilniaus generalgubernatorius. Po 1830\xe2\x80\x931831 m. sukilimo stiprino rusifikavimo politik\xc4\x85 ir grie\xc5\xbe\xc4\x8diau administravo jam pavald\xc5\xbeias gubernijas \xe2\x80\x93 1832 m. u\xc5\xbedarytas Vilniaus universitetas, \xc4\xafvesta grie\xc5\xbetesn\xc4\x97 cenz\xc5\xabra, i\xc5\xa1 mokykl\xc5\xb3 pama\xc5\xbeu i\xc5\xa1guita lenk\xc5\xb3 kalba. 1840\xe2\x80\x931847 m. Charkovo, Poltavos ir \xc4\x8cernigovo generalgubernatorius.'